שמואל נהון

קורותיו 
נולד בתטואן לאביו רבי יצחק שהיה מחכמי העיר ומפרנסי הקהילה. משפחת נהון הייתה משפחה של חכמים שכיהנו בתפקידים רשמיים בעיר במשך כמה דורות. למד אצל חכמי העיר. רכש השכלה כללית, בהיסטוריה, ומדעים כלליים, וידע עברית, צרפתית וספרדית.קרן בן שמן עמ' רל-א. כמו כן התעניין במצבם של יהודי רוסיה ואירופה, ובהתפתחות לשון העברית כשפה מדוברת בקרב יהודי העולם. בשנת ה'תרמ"ו שיכל את בנו ומאז הפסיק להתעטף בטלית גדול.בתשובת הרב רפאל חיים משה בן נאיים, נדפס בשו"ת שושנים לדוד סימן מג.

 פועלו החינוכי 
החל משנות השישים של המאה התשע העשרה, היה מעורב בפעילות החינוכית של ילדי העיר, ושיתף פעולה עם האליאנס. פעל לשם האחדת לימודי הקודש והחול, בבית הספר, ובכך רצה לשרש את התפישה כי ההשכלה נוגדת את היהדות.ספר חמשים שנות היסטוריה חלק ב עמ' 40-41.

 רבנותו 
בהמשך, התמנה לרבה של העיר ולאב בית הדין בה. חברי בית דינו היו רבי שמואל ישראל, ורבי שם טוב בן וואליד.מלכי רבנן בערך רבי שם טוב בן וואליד. בית הדין היווה כתובת להתייעצות עם שאר בתי הדין שבאזור מרוקו הספרדית.רבי מרדכי בן ג'ו רבה של טנג'יר מרבה להתייעץ עמו על שאלות בענייני גיטין וגיור, ראו: שו"ת רמב"ג. ובכלל, בית דינו התכתב בענייני הלכה עם שאר חכמי מרוקו מהערים השונות.ראו שו"ת דברי יקותיאל אה"ע סוף סימן לג. כמו כן בתפקידו היה דרשן וספדן, והספיד אישים שנפטרו בעיר, כדוגמת רבי וידאל ישראל.קרן בן שמן עמ' רכב-ג.

בשאלת הגיור לשם אישות, צידד רבי שמואל להחמיר, בשונה מתלמידו רבי מרדכי בן ג'ו שצידד להקל.ראו: שו"ת רמב"ג אה"ע סימנים יח, יט.

מבין תלמידיו נמנה רבי יהודה ליאון כלפון שבהמשך כיהן כרבה של העיר.הקדמת הרב שלמה דיין ל'דרך אמונה' חלק ג.

תיאור מיוחד של הרב שמואל נהון התפרסם על ידי העיתונאי אליעזר דב שפירא:

 פטירה, צאצאים והנצחה 
נפטר בד' אלול ה'תר"ס, בתטואן. הנהלת כי"ח וחכמי טבריה שלחו אגרת ניחומין למשפחה.ראו: קרן בן שמן עמ' רכט. כמו כן הספידוהו יהודי פאס.ראו פאס וחכמיה ח"א עמ' 194. ושם הובא תאריך פטירתו בד' אלול תר"ס. לאחר פטירתו, התמנה הרב שמואל ישראל לאב בית הדין ורבה של העיר. 

בן נינו של הרב שמואל נהון, הרב יעקב גרשון, שימש מספר שנים כרבה של האגודה הישראלית של ונצואלה בקראקס ולאחר מכן כרבה של הקהילה הספרדית בסאו פאולו, ברזיל וכמנהל בית הספר יבנה בעיר זו.

בשנת ה'תשמ"ח, הקים בן נין נוסף, הרב משה גרשון, כולל בירושלים בשם 'קרן בן שמן', כשם ספרו של אביו רבי יצחק גרשון, מאחרוני חכמי תטואן ונין הרב שמואל נהון.ראו: קרן בן שמן, אילן יוחסי המאסף. שם הספר וכולל האברכים רומז לשמו של רבי שמואל (קרן בן שמ"ן= שמואל נהון).

בן נוסף של רבי יצחק, אברהם גרשון, הקים על שמו את קהילת 'בית שמואל' בקראקס, ונצואלה.

 חיבוריו 
 פסקי דין - נדפסו בספרים שונים של חכמי מרוקו, ועוד מצויים בכתבי יד.
 דרשות והספדים - נדפסו בקובץ 'קרן בן שמן'.

קישורים חיצוניים

 הערות שוליים 

קטגוריה:תטואן: רבנים
קטגוריה:נפטרים ב-1900